পুরান ঢাকা

পুরান ঢাকাঢাকামহানগরীর আদি অঞ্চলটিকে বলা হয়। পুরান ঢাকা পূর্ব-পশ্চিমেগেন্ডারিয়াফরিদাবাদ থেকে হাজারীবাগ ট্যানারি মোড় পর্যন্ত এবং দক্ষিণেঢাকা সদরঘাটথেকে নবাবপুর পর্যন্ত বিস্তৃত।
ইতিহাস পর্যবেক্ষণে জানা যায়, পুরান ঢাকা একসময় অত্যন্ত সুপরিকল্পিত, সুন্দর ও ছিমছাম একটি শহর ছিলো। কিন্তু মুঘল শাসকদের পতনের পর থেকে পুরান ঢাকা'র ভাগ্যে বিপর্যয় নেমে আসে। ব্রিটিশ শাসকরা এ শহরের কিছু দেখভাল করলেও বর্তমান সময়ের প্রশাসনযন্ত্রের অবহেলায় পুরান ঢাকা ধীরে ধীরে তার শ্রী হারিয়ে ফেলছে।
ঢাকা শহর প্রাচীনবঙ্গএবংগঙ্গাঋদ্ধিসাম্রাজ্যের অধীনে ছিল। আনুমানিক ৫০০ থেকে ২০০ খ্রিস্টপূর্বের মধ্যে পূর্ববঙ্গেরঢাকানামক অঞ্চলটিতেবুড়িগঙ্গা নদীরতীর ঘেঁষে সুপ্রাচীন সভ্যতা গড়ে ওঠে।ঢাকার নামকরণের সঠিকইতিহাসনিয়ে ব্যাপক মতভেদ রয়েছে। কথিত আছে যে, সেন বংশেররাজা বল্লাল সেনবুড়িগঙ্গা নদীর তীরবর্তী এলাকায় ভ্রমণকালে সন্নিহিত জঙ্গলে দেবীদুর্গারএকটি বিগ্রহ খুঁজে পান। দেবী দুর্গার প্রতি শ্রদ্ধাস্বরূপ রাজা বল্লাল সেন ঐ অঞ্চলে একটি মন্দির প্রতিষ্ঠা করেন। যেহেতু দেবীর বিগ্রহ ঢাকা বা গুপ্ত অবস্থায় খুঁজে পাওয়া গিয়েছিলো তাই রাজা বল্লাল সেন মন্দিরের নাম রাখেন ঢাকেশ্বরী মন্দির। মন্দিরের নাম থেকেই কালক্রমে স্থানটির নাম ঢাকা হয়ে ওঠে।
আবার অনেক ঐতিহাসিকের মতে,মুঘল সম্রাট জাহাঙ্গীর১৬১০ খ্রিষ্টাব্দে ঢাকাকে সুবাহ্ বাংলার (বর্তমানবাংলাদেশ, ভারতেরপশ্চিমবঙ্গ,বিহার,ঝাড়খণ্ডএবংওড়িশারবেশকিছু অঞ্চল) রাজধানী রূপে ঘোষণা করেন; তখনসুবাদার ইসলাম খানআনন্দের বহিঃপ্রকাশস্বরূপ নগরেঢাকবাজানোর নির্দেশ দেন। এই ঢাক বাজানোর কাহিনী লোকমুখে কিংবদন্তির রূপ নেয় এবং তা থেকেই নগরের নাম ‘ঢাকা’ হয়ে যায়। এখানে উল্লেখ্য যে,মুঘল সাম্রাজ্যেরঅধীনে কিছু সময় ঢাকা সম্রাট জাহাঙ্গীরের প্রতি সম্মান জানিয়ে জাহাঙ্গীরনগর নামে পরিচিত ছিলো।
পুরান ঢাকা ৮টি মেট্রোপলিটন থানা এলাকা নিয়ে গঠিত। এগুলো হলহাজারীবাগ,চকবাজার,লালবাগ,বংশাল,কোতোয়ালী,ওয়ারী,সূত্রাপুর, ওগেন্ডারিয়া। পুরান ঢাকাঢাকা দক্ষিণ সিটি কর্পোরেশনএর অন্তর্ভুক্ত একটি অঞ্চল।পুরান ঢাকার পশ্চিমেমোহাম্মদপুর, উত্তরেধানমন্ডি,নিউ মার্কেট,শাহবাগ,রমনা,মতিঝিলওসবুজবাগ, পূর্বেযাত্রাবাড়ীওশ্যামপুরএবং দক্ষিণেকামরাঙ্গীরচরওকেরানীগঞ্জ উপজেলাঅবস্থিত।
পুরান ঢাকা'র সর্বাপেক্ষা জনপ্রিয় বাহন হলোরিকশা।এই প্রাচীন শহরটির যাতায়াতের পথগুলো অত্যন্ত সরু হওয়াতে রিকশা এখানকার প্রধান বাহন হয়ে দাঁড়িয়েছে। পণ্য পরিবহনের জন্য মানুষ টানা চাকা গাড়ীও রয়েছে প্রচুর। সীমিতভাবে ঘোড়ার গাড়ী বাটমটমএখনো চালানো হয়ে থাকে। এছাড়া যান্ত্রিক বাহনগুলোর মধ্যে বাস, টেম্পো, সি.এন.জি. চালিত অটোরিকশা ইত্যাদি উল্লেখযোগ্য। গুরুত্বপূর্ণ বাণিজ্যিক অঞ্চল হওয়ায় মালপত্র আনা-নেয়ার জন্য গভীর রাতে পুরান ঢাকার সড়কগুলো ট্রাকের দখলে চলে যায়।
পুরান ঢাকা বাংলাদেশের প্রধানতম বাণিজ্যকেন্দ্র। এখানকারচকবাজারএলাকায় সব রকমের পণ্যসামগ্রীর পাইকারী বিপণন হয়ে থাকে।ঢাকা মহানগরীরএবং দেশের অন্যান্য অঞ্চলের বাজারগুলোর ব্যবসায়ীরা এখান থেকেই তাদের অধিকাংশ দ্রব্য ও পণ্য ক্রয় করে। মৌলভীবাজার হলো স্বল্প সময়ে পচনশীল নয়, এমন সব খাদ্যপণ্যের বৃহত্তম বিক্রয় অঞ্চল।কাওরান বাজারেরবিক্রেতাগণ এখান থেকে তাদের প্রয়োজনীয় পণ্য কিনে নিয়ে যান। চামড়া শিল্প হলো বাংলাদেশে তৃতীয় সর্বোচ্চ বৈদেশিক মুদ্রা অর্জনকারী শিল্প। বাংলাদেশের বৃহত্তম এবং দক্ষিণ এশিয়ার অন্যতম প্রধান চামড়া প্রক্রিয়াকরণ অঞ্চলটি পুরান ঢাকা'র হাজারীবাগ অঞ্চলে অবস্থিত। লালবাগের পোস্তা হলো দেশের অন্যতম কাঁচা চামড়া সংরক্ষণ অঞ্চল। ইসলামপুর হলো থান কাপড়ের বৃহত্তম বিপণন অঞ্চল। এছাড়া অন্যান্য গুরুত্বপূর্ণ অর্থনৈতিক অঞ্চলগুলো হলো: নয়াবাজার,মিটফোর্ড, সিদ্দিকবাজার, আলুবাজার, নবাবপুর, পাটুয়াটুলী,সদরঘাট,বংশালইত্যাদি। এখানকার স্থানীয় অধিবাসীরা মূলত ব্যবসায়ী। বংশপরম্পরায় তারা ব্যবসা করে আসছে। বহিরাগত অনেক লোক এখানে চাকরি করে থাকে।
পুরান ঢাকার অধিকাংশ স্থানীয় অধিবাসীরা আদি ঢাকাইয়া নামে পরিচিত। এখানকার অধিবাসীগণ ঢাকা মহানগরীর অন্যান্য অঞ্চলের তুলনায় অধিকতর রক্ষণশীল। এই অঞ্চলের স্থানীয় কুট্টি-বাঙালিদের কথ্য বাংলা উপভাষাঢাকাইয়া কুট্টি উপভাষানামে পরিচিত।এই উপভাষাতে অন্য অঞ্চলেরবাংলা উপভাষাগুলোরতুলনায় আরবি, ফার্সি এবং হিন্দি-উর্দু শব্দের ব্যবহার কিছুটা বেশি। পুরান ঢাকায় সংখ্যাগরিষ্ঠবাঙালিদেরপাশাপাশিউত্তর ভারতথেকে আগত কিছু অভিবাসী উর্দুভাষী সম্প্রদায়ও বাস করেন। যার কারণে পুরান ঢাকা'র উর্দুভাষীদের সংস্কৃতির সাথেদিল্লি'র স্থানীয় অধিবাসীদের সংস্কৃতির কিছুটা মিল খুঁজে পাওয়া যায়।উর্দুভাষীসম্প্রদায় ভীষণভাবেবাংলাপ্রভাবিত একটি উর্দু উপভাষাঢাকাইয়া উর্দুবা সুব্বাসিতে কথা বলে থাকে। এছাড়া এখানকার বিহারী শরণার্থীরা উর্দুর আরেকটি কথ্য উপভাষায় কথা বলেন।
পুরান ঢাকায় সংখ্যাগরিষ্ঠ মুসলিম সম্প্রদায়ের পাশাপাশি উল্লেখযোগ্য সংখ্যায় হিন্দু ও ঈসায়ী (খ্রিষ্টান) সম্প্রদায়ের লোকজনও রয়েছেন।
পুরান ঢাকার অধিবাসীরা ভোজনরসিক। মুঘল প্রাদেশিক রাজধানী রূপে অনেক আগে থেকেই উত্তর ভারতীয় খাবারগুলো এখানে জনপ্রিয়। এখানকার উল্লেখযোগ্য খাবারগুলো হলো -টিক্কা, জালিকাবাব, কাঠিকাবাব,শামী কাবাব, বটিকাবাব, নার্গিসকাবাব,শিক কাবাব,দই বড়া,মুরগি মুসল্লম,পায়া,কাচ্চি বিরিয়ানি, পাক্কিবিরিয়ানি,মোরগ পোলাও,নান রুটি,বাকরখানি,নিহারী,বোরহানি,লাবাং, ইত্যাদি। এছাড়া অন্যান্য মসলাদার খাবার ঢাকাইয়াদের বিশেষ পছন্দনীয়। নান্নার বিরিয়ানী,হাজী বিরিয়ানীআল রাজ্জাক রেস্টুরেন্ট, রয়েল রেস্টুরেন্ট, আমানিয়া হোটেল, ইত্যাদি এখানকার সুপরিচিত খাদ্যসামগ্রী বিক্রেতা।
ঈদুল ফিতর,ঈদুল আযহাওশবে বরাতপুরান ঢাকার প্রধান ইসলাম ধর্মীয় উৎসব।দুর্গা পূজা,কালী পূজা,সরস্বতী পূজাওদোল উৎসবএখানকারবাঙালি হিন্দুদেরপ্রধান উৎসব।পহেলা বৈশাখও এখানে সাড়ম্বরে পালিত হয়।পৌষ সংক্রান্তিরদিনে লোকজন ঘুড়ি উৎসবে মেতে ওঠে। প্রতিবছর ১৪ বা ১৫ই জানুয়ারি এ উৎসব পালিত হয়। প্রাতিষ্ঠানিকভাবে হাজারীবাগ লেদার টেকনোলজি কলেজ মাঠে এবং স্বতঃস্ফূর্তভাবে মধ্য পুরান ঢাকা'র প্রায় প্রতিটি বাড়ির ছাদে ঘুড়ি উড়ানো হয়। উত্তর ভারতীয় এ ঘুড়ি উৎসবটিকে স্থানীয়রা 'সাকরাইন' নামে অভিহিত করে। এছাড়া ১০ মহররম এখানে সাড়ম্বরে শিয়া রীতিতে আশুরা উদ্‌যাপন করা হয়।
ঢাকা মহানগর সমিতি নামে একটি প্রতিষ্ঠান স্থানীয় ঢাকাইয়াদের স্বার্থ সংরক্ষণে বিশেষ ভূমিকা পালন করে। পুরান ঢাকার কিছু মহল্লায় পঞ্চায়েত ব্যবস্থা বিদ্যমান আছে। এসব পঞ্চায়েতের প্রধানদেরসরদারবলা হয়।বেশ ক'জন জীবিত ও মৃত উল্লেখযোগ্য সরদারগণ হলেন - সিদ্দিক সরদার,আলহাজ্ব গণি সরদার, মাজেদ সরদার, সোরাজ সরদার,পিয়ারু সরদার, আলহাজ্ব খলিলুর রহমান সরদার, আলম সরদার, কাদের সরদার, বেল্লাল সরদার, সাহাবুদ্দিন সরদার ও আরো অনেকে। তারা বিভিন্নসময় পুরান ঢাকা'র সামাজিক বিভিন্ন ক্ষেত্রে গুরুত্বপূর্ণ অবদান রেখেছেন এবং এখনো রাখছেন।
পুরান ঢাকার উল্লেখযোগ্য শিক্ষা প্রতিষ্ঠানগুলো হলজগন্নাথ বিশ্ববিদ্যালয়,কবি নজরুল সরকারি কলেজ,সরকারি শহীদ সোহরাওয়ার্দী কলেজ,স্যার সলিমুল্লাহ মেডিকেল কলেজ,ঢাকা কলেজিয়েট স্কুল,সেন্ট গ্রেগরী হাই স্কুল অ্যান্ড কলেজ,ইন্সটিটিউট অব লেদার টেকনোলজি, ঢাকা বিশ্ববিদ্যালয়(সাবেক বাংলাদেশ কলেজ অব লেদার টেকনোলজি),পোগোজ স্কুল, তিব্বিয়া হাবিবিয়া ইউনানী মেডিকেল কলেজ,আরমানিটোলা সরকারি উচ্চ বিদ্যালয়ইত্যাদি।
পুরান ঢাকায় অনেক দর্শনীয় স্থান রয়েছে যাদের ঐতিহাসিক গুরুত্ব দেশ-বিদেশের মানুষকে টেনে আনে। সদরঘাটে লঞ্চ আগমন ও প্রস্থান এবং ডিঙ্গী নৌকার উত্তাল অবস্থা আকর্ষণীয়।